## Agricultura aconseguix l’autorització excepcional del Ministeri per a l’ús d’una substància eficaç contra la mosca blanca del caqui

*** Es tracta de la matèria activa sulfoxaflor
* La Conselleria d’Agricultura sol·licita usar el mateix producte per a controlar la mosca blanca en els cítrics**

La Conselleria d’Agricultura, Ramaderia i Pesca ha aconseguit del Ministeri d’Agricultura, Pesca i Alimentació l’autorització excepcional per a l’ús d’una substància eficaç en el tractament contra la mosca blanca del caqui.

Esta autorització aconseguix per a la comercialització i l’ús dels productes fitosanitaris formulats a base de sulfoxaflor que estan actualment autoritzats en el Registre oficial de productes fitosanitaris del Ministeri.

S’usen per al control de cicadèl·lids (*Empoasca vitis* i *Jacobyasca lybic*a) en vinya de taula, per al control de cotonet (*Homoptera: Pseudococcidae*) i mosques blanques (*Dialeurodes citri* i *Paraleyrodes minei*) en caqui i per al control de *Delotoccoccus aberiae* en cítrics.

L’autorització de comercialització i ús tindrà vigència per a la Comunitat Valenciana en els cultius de la vinya de taula i el caqui des del 3 de juny al 30 de setembre de 2024 i en el cultiu dels cítrics des del 29 d’abril al 26 d’agost de 2024.

La Conselleria d’Agricultura també ha sol·licitat al Ministeri l’ús del mateix producte fitosanitari per al control de la mosca blanca en els cítrics, per la seua eficàcia provada.

Fecha: 03/05/2024